OpenLLM-France/wikimedia huggingface dataset:
# Zhang Yifan

Zhang Yifan txineraz 张 一璠, (Baoding (Txina), 2000ko azaroaren 22a) igeriketan lehiatzen den kirolari txinatarra da.
2020ko Udako Olinpiar Jokoetan, Tokio 2020 (Tokio), parte hartu zuen bi domina lortuz; urrezkoa lortu zuen 4x200 m errelebo librean (7:40,33 (ME)), Txinako taldearekin, AEBko taldearen (zilarrezko domina 7:40.73) eta Australiakoaren (brontzezkoa 7:41.29) aurretik sailkatuz; hauek osatzen zuten taldea: Yang Junxuan, Tang Muhan, Zhang Yufei, Li Bingjie, Dong Jie eta Zhang Yifan-ek; azken biak ez zuten finalean (munduko errekorreko lorpenean) parte hartu.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | 4x200 m Errelebo librea, (ME), emakumezkoa |

## Erreferentziak

* ↑ «Zhang Yifan» olympedia.org (Ingelesez)
* ↑ Igeriketa, 4x200 m errelebo librea, emaitzak 2020 olympedia.org (Ingelesez)

## Kanpo estekak

* Datuak: Q107696199
# Zhang Ling (arraunlaria)

Zhang Ling (txinera tradizionalez: 张灵; pinyinez: Zhāng Líng; Shangai, 1997ko otsailaren 27a) Txinako emakume arraunlaria da. Bi Udako Olinpiar Jokotan, esku hartu zuen: Rio 2016an (Rio de Janeiro) 6. postua eskuratu zuen, eta Tokio 2020an (Tokio), urrezko domina lortu zuen skull laukoitzean. Taldea hauek osatzen zuten: Zhang Lingek berak ,Chen Yunxiak, Lü Yangek eta Cui Xiaotongek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Skull laukoitza |
| Munduko arraunketa Txapelketa ||||
| Urtea | Lekua | Domina | Kategoria |
| 2019 | Ottensheim Austria | 01 ! | Skull laukoitza |

## Erreferentziak

* ↑ "Zhang Ling" olympedia.org. (Ingelesez)
* ↑ "Zhang Ling" FISAren datu-basea. (Ingelesez)

## Kanpo estekak

* Datuak: Q26252414
# Walide Khyar

Walide Khyar (Bondy, 1995eko ekainaren 9a) frantziar judo borrokalari bat da.
Udako Olinpiar Jokoetan bi bider parte hartu zuen, 2016. eta 2024. urteetan, eta urrezko domina bat lortu zuen Parisen, 2024an, talde mistoko proban.
Brontzezko domina bat irabazi zuen 2023ko Munduko Judo Txapelketan, eta bi domina Europako Judo Txapelketan, 2016. eta 2023. urteetan.

## Nazioarteko palmaresa

Olinpiar Jokoak :
| Urtea | Lekua | Domina | Kategoria |
| 2024 | Paris | 01 ! | Talde mistoa |
| Munduko Txapelketa ||||
| Urtea | Lekua | Domina | Kategoria |
| 2023 | Doha | 03 ! | –66 kg |
| Europako Txapelketa ||||
| Urtea | Lekua | Domina | Kategoria |
| 2016 | Kazan | 01 ! | –60 kg |
| 2023 | Montpellier | 03 ! | –66 kg |

## Erreferentziak

* ↑ (Ingelesez) «Walide Khyar» Olympedia (web.archive.org) 2024-04-30 (Noiz kontsultatua: 2024-08-06).
* ↑ (Frantsesez) «Walide Khyar» Jeux Olympiques Paris 2024.
* ↑ (Ingelesez) «Walide Khyar Judoka» JudoInside web.archive.org (JudoInside) 2024-04-11 (Noiz kontsultatua: 2024-08-06).

## Ikus, gainera

* Judoa 2024ko Udako Olinpiar Jokoetan

## Kanpo estekak

* (Ingelesez) Walide Khyar International Judo Federation
* Datuak: Q23899803
* Multimedia: Walide Khyar / Q23899803
# Walihan Sailike

Walihan Sailike, txineraz 瓦里汗•赛里克, (Dörbiljin County, Txina, 1992ko martxoaren 3a), 60 kiloko borroka greko-erromatarrean lehiatzen den kirolari txinatarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen (Sergey Emelinekin partekatuz) borroka greko-erromatarrean, Txinaren izenean; Luis Alberto Orta kubatarraren eta Kenichiro Fumita japoniarraren atzetik.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa, borroka greko-erromatarra 60 kg. |

## Erreferentziak

* ↑ «Walihan Sailike» olympedia.org (Ingelesez)
* ↑ "International Wrestling Database" www.iat.uni-leipzig.de Noiz kontsultatua: 2021-08-09. (Ingelesez)

## Kanpo estekak

* Datuak: Q57835242
# Walk Like an Egyptian

Walk Like an Egyptian (euskaraz: «Ibili oinez egiptoar bat bezala»), The Bangles taldearen pop-rock abesti bat da. Different Light (1986, Argi Ezberdina) diskoan merkaturatu zuten.
Bere garaian aski entzuna eta ezaguna izan zen abestia da, irrati kate askotan etengabe programatua. Gainera, taldearen zaletuen artean abesti hau entzutean «egiptoar estiloan» dantzatzeko moda jarri zuen, alegia, Antzinako Egiptoko horma-irudietako egiptoarren antzera, besoak eta eskuak zabal-zabal jarri eta zeharka mugituz.

## Kanpo estekak

* (Ingelesez) Walk Like an Egyptian abestiaren bideoklipa, Youtube.com.
* Datuak: Q1885339
# Walim udalerria

Walim Poloniako Silesia Behereko voivoderriko landa-udalerri bat da, Wałbrzych barrutian kokatuta. 79,14 km²ko azalera du eta 2017ko datuen arabera 5588 biztanle zituen.

## Kanpo estekak

* Udalaren webgunea
* Datuak: Q1849695
* Multimedia: Gmina Walim / Q1849695
ieaSilesia Behereko voivoderriko udalerriak :
# Walk This Way

Walk This Way (euskaraz Ibil Ezak Bide Hau) 1975. urtean Aerosmith estatubatuar rock musika taldeak Toys in the Attic diskoaren barnean kaleratu zuen abesti bat da.

## Kanpo estekak

* Walk This Way abestiaren bideoklipa ikusgai eta entzungai (Ingelesez)
* Datuak: Q965422
# Walk the Line

Walk the Line (euskaraz Marra Zapalduz) biografia-filma da, James Mangold estatubatuar zinemagileak 2005ean zuzendutakoa, Johnny Cash estatubatuar country egile-abeslariaren bizitzan oinarriturik dagoena. Joaquin Phoenix eta Reese Witherspoon ditu aktore nagusi. Oscar Sarietarako bost izendapen jaso eta bat irabazi zuen: Emakumezko aktore onenaren Oscar saria (Reese Witherspoon). Bi BAFTA sari eta hiru Urrezko Globo ere irabazi zituen.

## Argumentua

Oharra: Atal honek istorio osoa edo amaiera argitzen du.
Johnny Cash (Joaquin Phoenix) estatubatuar country egile-abeslari ospetsuaren biografia da. Depresio Handiaren garaiko Arkansas estatuan girotua dago. John R. Cash gaztea (Ridge Canipe) nekazari baten semea da. Gaztaroan birak egingo ditu herrialde osoan barrena, rock and rollaren aintzidariekin batera : Elvis Presley (Tyler Hilton), Carl Perkins (Johnny Holiday), Roy Orbison (Johnathan Rice), Jerry Lee Lewis (Waylon Payne) eta Waylon Jennings (Shooter Jennings). Bira guzti horien gailurra 1968ko Folsom espetxeko kontzertua izan zen. Cash une hartako musikari ospetsuena bilakatu zen, eta The Beatles ingeles rock musika taldeak baino disko gehiago saltzen zituen.

## Aktoreak

* Joaquin Phoenix: Johnny Cash
* Reese Witherspoon: June Carter
* Ginnifer Goodwin: Vivian Cash
* Robert Patrick: Ray Cash
* Dallas Roberts: Sam Phillips
* Dan John Miller: Luther Perkins
* Larry Bagby: Marshall Grant
* Shelby Lynne: Carrie Cash
* Tyler Hilton: Elvis Presley
* Waylon Payne: Jerry Lee Lewis
* Shooter Jennings: Waylon Jennings
* Sandra Ellis Lafferty: Maybelle Carter
* Dan Beene: Ezra Carter
* Clay Steakley: W.S. 'Fluke' Holland
* Johnathan Rice: Roy Orbison
* Johnny Holiday: Carl Perkins
* Lucas Till: Jack Cash, Johnyren anaia
* Ridge Canipe: J. R. Cash gaztea

## Kanpo estekak

* Walk the Line filmaren IMDBko fitxa irakurgai (Ingelesez)
* Datuak: Q154077
* Multimedia: Walk the Line (film) / Q154077
# Walkabout

Walkabout (euskaraz harat-honata edota txangoa) Australiako aborigenen hastapen erritu bat da. Hau nerabetzaroan burutzen da eta errituak irauten duen sei hilabete inguruko denboraldian zehar gaztea outback edo basamortuan bizi da.
Praktikan arbasoen aztarnak jarraitu eta haien heroi heroi egite edo ezaugarriak imitatzen saiatzen dira. Basamortuko ibilaldi luze hauek euren artean urrun dauden herrien arteko hartu emanetan garrantzia dute (bai materialki zein espiritualki).

## Kanpo estekak

* Datuak: Q512559
# Walk (Foo Fighters)

Walk (euskara Oinez) Foo Fighters estatubatuar rock musika taldearen abesti bat da. 2011an Wasting Light diskoaren barnean kaleratu zuten.

## Kanpo estekak

* Walk abestiaren bideoklipa ikusgai eta entzungai (Ingelesez)
* Datuak: Q2302617
# Walk Up

Walk Up (Hangul: 워크 업) 2022ko Hong Sang-soo txiletar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Adin ertaineko zinema-zuzendari batek, alaba hainbat urtez ikusi gabe egon ondoren, harekin bisitatuko du barne-diseinatzaile baten eraikin bat. Alabak ere barne-diseinua ikasi nahi duelako joan dira bertara. Diseinatzaileak solairuz solairu erakutsiko dizkie egin dituen berrikuntza guztiak. Hirurak solairu guztietako gela guztietan sartuko dira, begiratu bat ematera.

## Aktoreak

* Kwon Hae-hyo: Byungsoo
* Lee Hyeyoung
* Park Mi-so: Jeongsu

## Erreferentziak

* ↑ www.sansebastianfestival.com

## Kanpo estekak

* Datuak: Q113441372
# Viña Rock

Viña Rock Arte Natiboko Jaialdia Espainiako musika jaialdi bat da, 1996an sortua. Urtero egiten da maiatzaren 1aren aurreko asteburuan, Villarrobledon (Albacete).

## Historia

1996an Musika Apokaliptikoko Jaialdi Nazionala sortu zen, Viña Rocken jatorria. Platero y Tú, Extremoduro, Los Planetas, Los Enemigos eta Australian Blonde izan ziren parte hartu zuten taldeak. Lehenengo edizioak eremu munizipalean egin ziren.
Viña Rock izena 1996an sortu zuten gazte batzuek. Villarrobledo jotzen da munduko mahastirik handiena, 32.000 hektarea baino gehiago dituelako; hortik dator Viña Rock izena.
1997 eta 1998 urteen artean, sortu eta hurrengo urteetan, festibal itxura osoa hartu zuen; rock + reggae + Hip hop nahasketa librea erabili zen eta 3 eguneko iraupena hartu zuen. Testuinguru honetan, O'funk'illo, Mala Rodríguez eta Estopa taldeak aritu ziren, eta geroago ohikoak bihurtu ziren batzuk ere bai: Rosendo eta Def Con Dos, esaterako.
1999. urtean, talde Hego Amerikako taldeak, A.N.I.M.A.L., Sepultura, Molotov; Frantziakoak, Sargento Garcia eta Italiakoak, Banda Bassoti, ibili ziren.
2010eko edizioan XV. urtebetetzeagatik 3 agertoki berri zabaldu zituzten. Viña Beat (musika elektronikoarentzat), Viña Clon (Talde nagusientzat) eta Chill Out. Krisialdia ekonomiko garaia izan arren, ia 60.000 pertsona joan ziren festibalera eta honi 25.000 kanpa-denda kanpinean, 300 kazetari, 15.000 auto eta 120 talde gehitu behar zaizkio.
2012ko edizioak inaugurazio festa batekin hasi zen. Viña Beat eta Chill Out eszenatokiak itxi egin zituzten eta Viña Cloneko kontzertuak Babilonia agertokian egin ziren.
2014 edizioan 200.000 pertsona baino gehiago joan ziren, errekor berria ezarriz. Urte honetan, zerbitzu berri bat jarri zuten: Viña Grow, lehenengo azoka cannabikoa.

## Kanpo estekak

* Datuak: Q5860872
* Multimedia: Festival Arte-Nativo Viña Rock / Q5860872
# Viñegra de Moraña

Viñegra de Moraña Ávilako udalerria da, La Moraña eskualdean dagoena.
2009ko urtarrilaren 1eko erroldaren arabera 64 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1616122
* Multimedia: Viñegra de Moraña / Q1616122
# Viós (Abegondo)

San Salvador de Viós, Espainiako Galizia autonomia erkidegoko Abegondo udalerrian dagoen parrokia bat da, Coruña probintzian. 2017an 227 biztanle zituen.
* Datuak: Q12402456
* Multimedia: Viós, Abegondo / Q12402456
# Viña del Mar

Viña del Mar (gaztelaniaz ˈbiɲa ðel maɾ ahoskatua) Txileko erdi-mendebaleko komuna eta hiria da, Valparaíso eskualdean dagoena. Herrialdeko laugarren hiririk populatuena da, 324.836 biztanleekin (2012). Bestela, Valparaísoko metropoli-gunea osatzen du beste 4 udalerrirekin batera (Valparaíso, Concón, Quilpué eta Villa Alemana).
Industria (janari-industria, ehungintza, petrolio-findegiak, kimika-industria) eta batez ere turismoa (hotelak, kasinoa, hondartzak, museoak, antzokiak, hipodromoa) dira ekonomia-jarduera nagusiak. Nitratoa eta kobrea esportatzen ditu.

## Klima

Datu klimatikoak (Viña Del Mar) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 24.4 | 23.1 | 22.3 | 20.2 | 18.3 | 17.0 | 15.4 | 15.9 | 17.6 | 19.5 | 21.5 | 23.1 | 19.9 |
| Batez besteko tenperatura minimoa (°C) | 15.6 | 15.4 | 15.8 | 14.1 | 13.4 | 12.1 | 10.6 | 11.2 | 13.3 | 13.9 | 15.0 | 15.6 | 13.0 |
| Pilatutako prezipitazioa (mm) | 5 | 4 | 14 | 30 | 50 | 100 | 107 | 75 | 40 | 25 | 20 | 10 | 480 |
| Iturria: ||||||||||||||

## Kultura

Viña del Marko Nazioarteko Kantu Jaialdia hiri honetan 1960tik antolatzen dute Quinta Vergarako parkean, Latinamerika osoko jaialdirik garrantzitsuena izanda. Oihartzun ekonomiko handia dauka.

## Herritar ezagunak

* Alberto Hurtado (1901–1952), jesuita eta Txilen izendatutako bigarren santua.
* María Luisa Bombal (1910–1980), idazlea.
* Patricio Aylwin (1918–2016), Txileko presidente demokratikoa (1990-94).
* Nicolás Massú (1979-), tenis jokalaria.

## Herri eta hiri senidetuak

* Mar del Plata (Argentina) (1993)
* Sausalito (Kalifornia) (Ameriketako Estatu Batuak) (1960)
* Punta del Este (Uruguai)
* Isla Mujeres (Mexiko) (2001)
* Cartagena de Indias (Kolonbia)
* Cancún (Mexiko)

## Erreferentziak

* ↑ Lur entziklopedietatik hartua.
* ↑ Viña del mar, Chile. Australian Bureau of Meteorology (Noiz kontsultatua: March 23, 2009).
* ↑ Honorable Concejo Deliberante del Partido Gral. Pueyrredon. Ordenanza N° 9653. .
* ↑ City of Sausalito. News: In the Loop. .

## Kanpo estekak

* (Gaztelaniaz) Udalaren webgunea
* Datuak: Q184345
* Multimedia: Viña del Mar / Q184345
# Viñas

Viñas de Aliste edo Viñas Zamorako probintziako udalerria da, Aliste eskualdean dagoena. Hiru herrik osatzen dute.
2010eko erroldaren arabera 242 biztanle zituen.

## Herriak

* Ribas.
* San Blas.
* Vega de Nuez.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1657203
* Multimedia: Viñas / Q1657203
# Viñuelas

Viñuelas Guadalajarako udalerria da, Campiña del Henares eskualdean dagoena.
2009ko urtarrilaren 1eko erroldaren arabera 107 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1750970
* Multimedia: Viñuelas / Q1750970
# Viöl

Viöl Alemaniako udalerria da. Schleswig-Holstein estatuan kokatuta dago, [[Nordfriesland (barrutia)|Nordfriesland]] barrutian. 2014an 2.156 biztanle zituen 18,95 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q573073
* Multimedia: Viöl / Q573073
# Viñales Ibarra

Viñales Ibarra$^1$ UNESCOren gizateriaren ondarea :
| Parkearen ikuspegia ||
| Mota | Kulturala |
| Irizpideak | iv |
| Erreferentzia | 840 |
| Kokalekua | Kuba |
| Eskualdea$^2$ | Latinoamerika/Karibe |
| Koordenatuak | 22°37′N 83°43′W﻿ / ﻿22.617°N 83.717°W﻿ / 22.617; -83.717 |
| Izen ematea | 1999 (XXIII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Viñales Ibarra (gaztelaniaz: Valle de Viñales) mendebaldeko Kuban dagoen parke nazionala da, egungo Pinar del Ríoko probintzian dagoena. Guaniguanicoko mendilerroaren Sierra de los Órganos mendigunean kokaturik, 132 km2-azalera du. Bere paisaia kulturala zela eta 1999an UNESCOk Gizateriaren Ondare izendatu zuen.

## Kanpo estekak

* Datuak: Q48108
* Multimedia: Viñales Valley / Q48108
# Viñamala

Viñamala edo Vignemale (okzitanieraz: Vinhamala; aragoieraz: Comachibosa) Frantzia eta Espainiaren artean dagoen mendia da, Erdialdeko Piriniotan kokatutakoa eta 3.298 metroko altuera dituena.
Zehazki, Huescako probintzia eta Pirinio Garaiak departamenduaren artean kokaturik dago, eta Frantziako Pirinioko gailurrik altuena da.

## Lehen igoera erregistratua

1837ko urriaren 8an izan zen, Henri Cazauz eta Bernard Guillembet-ek egindakoa.

## Ikus gainera

* Pirinioetako hirumilakoen zerrenda
* Ordesa eta Perdidoko Parke Nazionala
* Pirinioetako Parke Nazionala

## Erreferentziak

* ↑ 159. araua. Euskaltzaindia (Noiz kontsultatua: 2010-10-6).

## Kanpo estekak

* Datuak: Q1348903
* Multimedia: Vignemale / Q1348903
# Yaphank (New York)

Yaphank Ameriketako Estatu Batuetako erroldak esleitutako leku bat da. Suffolk konderrian dago, New York estatuan. 5.974 biztanle ditu, 35,654661 kilometro koadroko azaleran banatuta.

## Ikus, gainera

* Suffolk konderria

## Kanpo estekak

* Datuak: Q3469076
* Multimedia: Yaphank, New York / Q3469076
# Yapton

Yapton, Ingalaterrako hegoaldean dagoen udalerri bat da, Mendebaldeko Sussex konderrian.
2011n 3.571 biztanle zituen.
* Datuak: Q2202952
* Multimedia: Yapton / Q2202952
# Yardley Gobion

Yardley Gobion, Ingalaterrako erdialdean dagoen udalerri bat da, Northamptonshire konderrian.
2021ean 1.291 biztanle zituen.
* Datuak: Q648462
* Multimedia: Yardley Gobion / Q648462
# Yarborough Landing (Arkansas)

Yarborough Landing Ameriketako Estatu Batuetako erroldak esleitutako leku bat da. Little River konderrian kokatuta dago, Arkansas estatuan. 457 biztanle ditu, 5,783227 kilometro koadroko azaleran banatuta.

## Ikus, gainera

* Little River konderria

## Kanpo estekak

* Datuak: Q8049248
# Yardley Hastings

Yardley Hastings, Ingalaterrako erdialdean dagoen udalerri bat da, Northamptonshire konderrian.
2011n 745 biztanle zituen.
* Datuak: Q2206201
* Multimedia: Yardley Hastings / Q2206201
# Yapera

Yapera Mikronesiako Estatu Federatuetako Yap uhartean jatorria duen mikronesiar hizkuntza da. Gaur egun, 5.130 hiztun inguru ditu.

## Erreferentziak

* ↑ Euskaltzaindia. (PDF) 38. arauaː Munduko estatu-izenak, herritarren izenak, hizkuntza ofizialak eta hiriburuak. .

## Kanpo estekak

* Datuak: Q34029
# Yaracuy (estatua)

Yaracuy Venezuelako ipar-mendebaleko estatua da.
7.100 km$^2$ ditu eta 646.598 biztanle (2011); Venezuelako biztanle-dentsitate handienetakoa du.
Hiriburua San Felipe du.

## Geografia

Andeen amaieraren eta Kostaldeko mendikatearen artean dago. Ibai nagusiak Aora eta Yaracury dira. Klima tropikala du.

## Ekonomia

Nekazaritza, oso oparoa, da ekonomia-jarduera nagusia; azukre-kanabera, banana, kafea eta tabakoa ekoizten dira. Ikatz-, kobre- eta platino-hobiak ere badira, bai eta abeltzaintza ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q201121
* Multimedia: Yaracuy / Q201121
# Yardley (Pennsylvania)

Yardley Pennsylvaniako borough bat da. Bucks konderrian kokatua dago. 2010ean 2.434 biztanle zituen, 2,42 kilometro koadrotan banatuta.

## Ikus, gainera

* Bucks konderria

## Kanpo estekak

* Datuak: Q643516
* Multimedia: Yardley, Pennsylvania / Q643516
# Xabiertxo

    Artikulu hau euskarazko testuliburuari buruzkoa da; beste esanahietarako, ikus «Xabier (argipena)».
Xabiertxo (izenburu osoa: Xabiertxo: umiei euskeraz irakurtzen erakusteko idatzia) irakurketarako euskal testuliburu bat da, Ixaka Lopez Mendizabal eskola-liburu egileak prestatua eta 1925ean lehen aldiz argitaratua. Azala nahiz irudi guztiak Jon Zabalo Txiki marrazkilariak egin zituen.
Garaiko eskola-liburu guztietan zabalkunde handia izan zuena izan zen 1960ko hamarkadara arte behin eta berriz argitaratua izan zen. 1959an bizkaierara moldatu zen Santi Onaindiaren eskutik. Kolorezko irudiz hornitua eta garai hartako euskarazko grafia erabiliz (r eta l hitzei azentu marka jarrita, besteak beste), baserrian girotutako liburua da eta Xabiertxo izeneko mutila du protagonista. Eskola-liburu abertzaletzat jo izan da eta morala, erlijiotasuna eta naturaren goraipamena ere nabarmentzen ditu.
Liburuaren azalean droste efektua ikusten da: Xabiertxo irakurtzen ari den liburua bera irudi auto-errepikakorra da, infinitura luzatzen den erreferentzia bihurkaria.

## Kanpo estekak

* Xabiertxo, JPG eta PDF formatuetan eskuragarri, Euskal Memoria Digitala webgunean.
* Perez Urraza, Karmele (2005): Xabiertxo eta Sabin, eskola liburutako ikasle eredugarri, Euskalingua.
* Datuak: Q12269052
* Multimedia: Xabiertxo / Q12269052
# Xabier kalea (Iruñea)

    Artikulu hau Iruñeko Alde Zaharreko kaleari buruzkoa da; beste esanahietarako, ikus «Xabier (argipena)».
Xabier kalea Nafarroako hiriburua den Iruñeko Alde Zaharreko kale bat da.

## Izena

Izena Xabier udalerria eta San Frantzisko Xabierkoa nafar santuaren omenez darama.

## Kokalekua

Gazteluko plazan hasi eta Dormitaleria kalean amaitzen da, tartean Estafeta kalea, Caldereria kalea, San Agustin kalea, Compañia kalea eta Merced kalea elkartzut zeharkatzen ditu.
Gutxi gorabehera Kuria kalea eta Telleria kalearekiko paraleloki doa.

## Kalea

Kale hau Gazteluko plazaren ekialdeko irtenbidea da, bertan Goienetxe jauregia dago. Xabier kalea, Compañia kalea eta Merced kalearen arteko gurutzaduran Compañia plaza dago.
Bestalde, kale gau, Caldereria kalea eta San Agustin kaleak elkarlotzen dituen kalegurutzean San Agustin eliza dago.

## Ondarea

* Gazteluko plaza
* Goienetxe jauregia
* San Agustin eliza
* Compañia plaza

## Kanpo estekak

* Datuak: Q25479294
# Xabierraldi

Xabierraldia (gaztelaniaz: Javierada) urtero martxoaren lehenengo asteburu bitan Frantzisko Xabierkoa omentzeko Xabierko gaztelura doan erromesaldia da.
Erromesaldi edo erromeriaren sorrera 1886koa da. Nafarroako agintariek herrialdean zegoen kolera izurriaren kontra Nafarroako zaindaria den Frantzisko Xabierkoari laguntza eskatu zioten. Izurriak atzera egin eta agintariek Xabierrera erromes joatearen promesa egin zuten.
Urtero, batez beste, Nafarroa osotik joandako 30.000 lagunek parte hartzen dute, Zangoza eta Xabierko gazteluaren arteko 8 kilometroko ibilbidea eginez.
Bestalde, Iruñean ibilbide hau San Frantzisko Xabierkoaren lagunmina izan zen San Inazio Loiolakoarekin zerikusia duen GR 21 edo Inazio Bidearekin bat egiten du.

## Ibilbideak
### Ibilbide nagusia

* Iruñea - Noain - Elortz - Elo - Idotzin - Loitiko mendatea - Judasen Benta - Ledea - Zangoza - Xabierko gaztelua

### Iparraldeko ibilbidea

Iruñea - Badostain - Ilundain - Lizarraga - Artaitz - Zuhatzu - Ardanatz - Urbikain - Indurain - Tabar - Itzagaondoa - Irunberri - Irunberriko arroila - Ledea - Xabierko gaztelua

### Hegoaldeko ibilbidea

Iruñea - Badostain - Labio - Aranguren - Elortz - Elo - Ibargoiti - Abintzao - Izko - Aibar - Rocaforte - Zangoza - Xabierko gaztelua

## Erreferentziak

* ↑ www.turismo.navarra.es - Xabierko Gaztelua
* ↑ www.hiru.com

## Kanpo estekak

* Datuak: Q2414496
* Multimedia: Javierada / Q2414496
# Xabier Zubizarreta Lasagabaster

Xabier Zubizarreta Lasagabaster (Aretxabaleta, Gipuzkoa, 1944ko urriaren 18a - ) euskal politikari eta idazlea da. 1987 eta 1997 urte artean Arrasateko alkate izan zen HB ordezkatuz.
Miguel Angel Blancoren heriotzaren ondoren, Arrasateko alderdi politiko guztiek eginiko zentsura mozio baten ondorioz, alkatetza galdu zuen 1997ko abuztuan.
1999ko hauteskundeetan, berriz irten zen Arrasateko alkate bezala, kasu honetan EH ordezkatuz. 2003. urterarte egon zen karguan. Ezin izan zuen urte horretako hauteskundeetan parte hartu, EH alderdia ilegalizatu egin zuten eta.
# Xabierregai

Xabierregai (aragoieraz: Xabierregai; gaztelaniaz: Javierregay) Puente la Reina de Jaca udalerriko herria da, Jazetania eskualdean dagoena.
Erdi Aroko agirietan honako izenak izan zituen: Exavierregay, Xavuierregay, Xavierre gay, Exauergay, Exauerri, Essavir Agai, Essavier Agay, Exauier agay, Scaberri gayo.

## Erreferentziak

* ↑ Euskaltzaindia: Huescako exonimia
* ↑ Ubieto, Agustín. (1972). Toponimia Aragonesa medieval. Valentzia: Anubar.

## Kanpo estekak

* Datuak: Q13108009
* Multimedia: Javierregay / Q13108009
# Xabin Fernandez

Xabin Fernandez Zubeldia (Legorreta, Gipuzkoa, 1985eko abenduaren 24a) gipuzkoar kazetaria da.
Berriemaile, erredaktore eta aurkezle lanetan ibilia da Euskal Telebistan. Gaztea irratiko Dida irratsaioako aurkezleetako bat da.
2023an Kanpora sartzen antzezlana sortu zuen Intza Alkain aktorearekin batera, Aitziber Garmendia zuzendari zela . Fernandezen esperientzia propiotik sortutako lana da, eta seropositiboa zela jakin zuenetaik izandako bizipenak kontatzen ditu.

## Erreferentziak

* ↑ r01etpd158aa92f3e819b9ec5e70653f7e59fa6fd9, r01epd0122e4ed314423e0db04c97a47b5baa317f. (2019-09-19). «Xabin Fernandez» www.euskadi.eus (Noiz kontsultatua: 2023-03-26).
* ↑ Gurrutxaga, Iñaki. (2023-03-23). «Xabin Fernandez legorretarra 'Hitzetik Hortzera' saioan» Goierriko Hitza (Noiz kontsultatua: 2023-03-26).
* ↑ (Gaztelaniaz) SATRUSTEGI, IÑIGO. (2023-02-21). «“Gaia umoretik lantzeko modurik onena da hori bizitzen ari den norbait gurekin izatea taldean”» Deia (Noiz kontsultatua: 2023-03-26).

## Kanpo estekak

* Datuak: Q117306413